અમદાવાદ: આગામી ૨૦ જાન્યુઆરીએ અમેરિકાના રાષ્ટ્રપ્રમુખ તરીકે ડોનાલ્ડ ટ્રમ્પ શાસન ધુરા સંભાળતાં વેપારનીતિમાં મોટા ફેરફાર કરી શકે છે. વિઝાનીતિમાં ફેરફાર કરવાની શક્યતાઓ પાછળ આઇટી સેક્ટર પ્રેશરમાં જોવાયા બાદ હવે ફાર્મા સેક્ટર નિશાના ઉપર છે. ટ્રમ્પે ફાર્મા કંપનીઓ પર સખતાઇના સંકેત આપ્યા છે. અમેરિકાની બહાર પ્લાન્ટ નાખવા પર ભારે માત્રામાં બોર્ડર ટેક્સની પણ ચેતવણી આપી છે. તેમણે વધુમાં જણાવ્યું છે કે ફાર્મા કંપનીઓએ અમેરિકામાં પ્લાન્ટ નાખવો પડશે એટલું જ નહીં, કંપનીઓ દવાઓના ભાવ મનમાની રીતે લઇ શકશે નહીં.